Diari Oficial de la Generalitat Valenciana


Sumari del DOGV 8411, del 26-10-2018 (2018/9762)

RESOLUCIÓ de 5 d'octubre de 2018, de la directora general de Prevenció d'Incendis Forestals, per la qual resol la convocatòria d'ajudes destinades per a la redacció de nous plans locals de prevenció d'incendis forestals (PLPIF) o per a la revisió dels ja aprovats per part dels municipis de la Comunitat Valenciana en el marc del Programa de desenvolupament rural 2014-2020 de la Comunitat Valenciana, per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9762


Data del document
:   05-10-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 5 d'octubre de 2018, de la directora general de Prevenció d'Incendis Forestals, per la qual resol la convocatòria d'ajudes destinades per a la redacció de nous plans locals de prevenció d'incendis forestals (PLPIF) o per a la revisió dels ja aprovats per part dels municipis de la Comunitat Valenciana en el marc del Programa de desenvolupament rural 2014-2020 de la Comunitat Valenciana, per a l'exercici 2018. [2018/9762]  
Aquestes ajudes s'emmarquen en l'operació 8.3.3, Ajudes per a la redacció/revisió de plans locals de prevenció d'incendis forestals (PLPIF), de la submesura 8.3, Ajuda per a la prevenció dels danys causats als boscos per incendis, desastres naturals i catàstrofes, de la mesura 8, Inversions en el desenvolupament de zones forestals i millora de la viabilitat dels boscos, del Programa de desenvolupament rural de la Comunitat Valenciana 2014-2020, i el finançament d'aquesta es farà a càrrec de la línia de subvenció SO833000, del capítol VII, del pressupost de l'Agència Valenciana de Foment i Garantia Agrària, tenint en compte els percentatges de participació que corresponen al Fons Europeu Agrícola de Desenvolupament Rural (FEADER), al Ministeri d'Agricultura i Pesca, Alimentació i Medi Ambient i a la Generalitat Valenciana en el Pla Financer de l'esmentat programa.  
Vista l'Ordre 26/2017, de 21 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes destinades per a la redacció de nous plans locals de prevenció d'incendis forestals (PLPIF) o per a la revisió dels ja aprovats per part dels municipis de la Comunitat Valenciana en el marc del Programa de Desenvolupament Rural 2014/2020 de la Comunitat Valenciana, publicada el 29.09.2017.  
Vista la Resolució de 14 de febrer de 2018, del director de l'Agència Valenciana de Foment i Garantia Agrària, per la qual es convoquen ajudes, per a l'exercici 2018, destinades per a la redacció de nous plans locals de prevenció d'incendis forestals (PLPIF) o per a la revisió dels ja aprovats per part dels municipis de la Comunitat Valenciana en el marc del Programa de desenvolupament rural 2014-2020 de la Comunitat Valenciana, amb un import global màxim per a les ajudes d'1.500.000,00 euros.  
Vista l'acta de la comissió avaluadora de data 5 d'octubre de 2018.  
  
Atés que, d'acord amb la base primera de l'ordre mencionada, seran subvencionables la redacció de nous plans locals de prevenció d'incendis forestals (d'ara endavant PLPIF) o revisió dels ja aprovats per part de municipis de la Comunitat Valenciana.  
Considerant que la comissió ha valorat les diferents sol·licituds conforme a les condicions previstes en la convocatòria i ha elaborat un llistat ordenat amb tots els sol·licitants de la subvenció admesos a fi d'establir l'ordre de prelació entre les sol·licituds. La desestimació per falta de disponibilitat pressupostària constituirà la llista d'espera. En el supòsit que es produïren renúncies, revocacions de les subvencions concedides o ampliacions posteriors de crèdit de la mateixa convocatòria, es poden fer atorgaments segons la citada llista.  
  
De conformitat amb la base novena de l'ordre i l'apartat seté de la resolució, correspon a la directora general de Prevenció d'Incendis Forestals la competència per a resoldre, amb un informe previ i proposta de la comissió d'avaluació, per delegació segons l'Acord de 26 d'abril de 2012 pel qual es deleguen les funcions d'autorització del pagament de fons FEADER entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació, resolc:  
  
Primer  
Concedir les subvencions la quantia de les quals s'assenyala en l'annex I.   
Al beneficiari de la sol·licitud núm. 254 de l'annex I, AGLPIF/2018/0103/VAL, se li concedeix la resta que queda fins a esgotar el crèdit, en lloc de concedir-li la quantitat sol·licitada.  
  
Segon  
Desestimar les subvencions incloses en l'annex II per falta de disponibilitat pressupostària, dita annexa constituirà la llista d'espera i en el supòsit que es produïren renúncies, revocacions de les subvencions concedides o ampliacions posteriors de crèdit de la mateixa convocatòria, es podrà fer atorgaments.  
  
Tercer  
Declarar que han desistit de la seua petició els sol·licitants inclosos en l'annex III  
El termini per a justificar serà com a màxim de 9 mesos des de la publicació de la resolució de la convocatòria en el DOGV.  
Contra aquesta resolució que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 8.3, 25.1 i 46.1 de la Llei de la jurisdicció contenciosa administrativa.  
Tot això sense perjuí de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició amb el contenciós administratiu.  
  
  
València, 5 d'octubre de 2018.- La directora general de Prevenció d'Incendis Forestals: Delia Álvarez Alonso.